“Men terrorchi emasman” filmining katta premerasi bo`lib o`tdi (foto)

Bugun Alisher Navoiy nomidagi kinosaroyida O`zbekiston kinematografiya agentligi va “Iskandariy visual” kinokompaniyalari hamkorligida, O`zbekiston Respublikasi Davlat xavfsizlik xizmati ko`magida suratga olingan “Men terrorchi emasman” badiiy filmining katta premerasi o`tkazildi.  Bu haqda Kinematografiya agentligi Axborot xizmati xabar berdi. 
Premeraga taniqli aktyor va aktrisalar, estrada yulduzlari hamda OAV vakillari tashrif buyurishdi. Mustaqillikning 30 yilligi munosabati bilan o`tkazilgan namoyishda film ijodkorlari Kinematografiya agentligi Bosh direktori Firdavs Abduxoliqovga tashakkurnoma taqdim qilishdi.  
Film o`tkir syujetli drama janrida suratga olingan bo`lib, ssenariy muallifi va postanovkachi rejissyor Muhammad Ali Iskandarov. Film operatori Husan Atabaev, ijrochi prodyuser Nodir Mo`minov.
Filmda aktyorlardan Alixan Husniddinov, Sanjar Djavberdiev, Ziyoda Normurodova, Nasrullo Nurov, Shohrux Rahimov, Bekzod Tadjiev, Sadriddin Amriddinov va boshqalar rol ijro qilishgan.